Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Luka 21:1-38
21 Nomba ilyo ainwine amenso, amwene abakankaala balepoosa ifya bupe fyabo mu cipao.+2 Awe amwene na mukamfwilwa umo umupiina apoosamo utundalama tubili utwacepesha,+3 kabili atile: “Ndemweba icine cine nati, Uyu mukamfwilwa, nangu mupiina, napoosamo ishingi ukucila isho bonse bapooselemo.+4 Pantu bonse bapooselemo ifya bupe ukufuma pa fyuma fyabo, lelo uyu mwanakashi, nangu mupiina, apooselemo shonse isha kuliilamo isho acikwata.”+5 Awe ilyo bamo balelanda pe tempele, ifyo baliyemfeshe ku mabwe ayasuma na ku fintu ifyo bapeele ubupe kuli Lesa,+6 atile: “Ifi fintu ifyo mulemona nomba, inshiku shileisa ilyo tapakashale ilibwe apa nakalya pa muulu wa libwe ilibiye ilishakaponene pa nshi.”+7 E lyo bamwipwishe abati: “Mwe Kasambilisha, ni lilali kanshi ifi fintu fikabako, kabili cinshi icikaba icishibilo ilyo ifi fintu fikabako?”+8 Na o atile: “Cenjeleni ukuti bekamulufya;+ pantu abengi bakeshila mwi shina lyandi abati, ‘Nine,’ kabili, ‘Inshita naipalama.’+ Mwikabakonka.9 Kabili ilyo mwaumfwa inkondo ne fimfulunganya; mwikatiina.+ Pantu ifi fintu fifwile ukubalilapo ukucitika, lelo impela yena tayakese apo pene.”10 E lyo atile kuli bena: “Uluko lukemina uluko lumbi,+ no buteko bukemina ubuteko bumbi;+11 kabili kukaba ifinkukuma ifikalamba, na mu ncende shimo shimo mukaba ifikuko ne fipowe;+ kabili abantu bakamona ifya kutiinya kabili bakamona ifishibilo ifikalamba mu muulu.+12 “Lelo ilyo ifi fyonse tafilabako, abantu bakamwikata no kumucusha,+ no kumutwala ku masunagoge* na mu fifungo, no kumutwala ku shamfumu na ku balashi pa mulandu we shina lyandi.+13 Iyi ikaba e nshita ya kuti mukabashimikile.+14 E ico mwikatontonkanishisha kabela ifya kusosa pa kuipokolola,+15 pantu nkamupeela amashiwi ya kulanda e lyo na mano,* ayo bonse abalemulwisha tabakabe na maka ya kukaanya nelyo ukucincintila.+16 Kabili abafyashi+ benu na bamunyinenwe na balupwa ne fibusa, bakalamutwala ku cilye ca milandu kabili bakepaya bamo pali imwe;+17 kabili abantu bonse bakamupata pa mulandu we shina lyandi.+18 Lelo umushishi+ wa ku mitwe yenu tawakalobepo nangu umo.19 Nga mwashipikisha e lyo mukaba aba mweo.+20 “Kabili ilyo mukamona abashilika bashinguluka+ umusumba wa Yerusalemu, mukeshibe ukuti uli mupepi no konaulwa.+21 E lyo abakaba mu Yudea bakatendeke ukufulumukila ku mpili, na bakaba mu kati ka uko bakafumemo, na bakaba mu mpanga iyashingulukako bekengila mu kati ka uko;+22 pantu shilya shikaba ni nshiku sha kukanda, pa kuti fyonse ifyalembwa fikacitike.+23 We bulanda ku banakashi abakaba na mafumo na bakalaonsha utunya muli shilya nshiku!+ Pantu kukaba ukucula ukukalamba pa calo kabili aba bantu bakakandwa;24 kabili bakafwa ku lupanga kabili bakabasenda muli bunkole mu nko shonse;+ na bena fyalo bakanyantaula Yerusalemu, ikasuke aikumana inshita+ ya bena fyalo.25 “Kabili mukaba ifishibilo umu mwaba akasuba+ no mweshi ne ntanda, ne nko sha pano isonde shikaba no bulanda, shikapelelwa pa mulandu wa kululuma kwa bemba+ no kusunkana kwa mabimbi,+26 na bantu bakalafwa umutombo pa mulandu wa mwenso+ na pa mulandu wa kulolela ifikacitikila aba pe sonde;+ pantu ifya maka ifya mu muulu fikatenkana.+27 E lyo bakamona Umwana wa muntu aleisa+ mwi kumbi ali na maka no bukata ubukalamba.+28 Lelo ilyo ifi fintu fikatendeka ukucitika, mukeminine no kwinuna imitwe yenu, pantu ninshi ukulubuka kwenu nakupalama.”29 Awe abebele icilangililo ati: “Lolekesheni umukunyu ne miti yonse imbi:+30 Ilyo icili tailalemba, ilyo mwalolekesha, muleshiba mwe bene ukuti amainsa yali mupepi.+31 Ifyo fine na imwe, ilyo mwamona ifi filecitika, mwishibe ukuti ubufumu bwa kwa Lesa buli mupepi.+32 Ndemweba icine cine nati, Inkulo ino tayakapite nakalya mpaka fyonse ifi fikacitike.+33 Umuulu na pano isonde fikapita,+ lelo amashiwi yandi tayakapite nakalya.+34 “Lelo mucenjele epali imitima yenu yafinininwa ku buliili na kuli bucakolwa+ na ku masakamika+ ya mikalile, no bushiku bulya bwaisa pali imwe no kupumikisha+35 kwati citeyo.+ Pantu bukesa pali bonse abaikala pano isonde ponse.+36 E ico, mulelola+ inshita yonse no kulapepa amapepo ya kupapaata+ pa kuti mukapusuke kuli fyonse ifikacitika, no kwiminina pa ntanshi ya Mwana wa muntu.”+37 Kabili akasuba alesambilisha mwi tempele,+ no bushiku alefumamo, aya ku lupili ulo beta ati Ulupili lwa Miolife.+38 Na bantu bonse+ balecelela ukuya kuli ena mwi tempele mu kumumfwa.
Amafutunoti
^ Amasunagoge e mayanda abaYuda balepepelamo kabili e mo balebelengela amashiwi ya kwa Lesa.
^ Mu ciGriki yaba ati, “Nkakupeela akanwa na mano.”
bem_Latn bem_Latn cjk_Latn bem_Latn bem_Latn bem_Latn bem_Latn